Document ID: /roh_data/filtered/fineweb-2-filterrobots_roh.jsonl.gz/31844

Tuttina munta damain traffic tras il vitg era damain clientella per tancadis, fatschentas ed ustarias. Ils mainis tar la populaziun da Küblis èn dividids.
Nagins problems - be sfidas
Tenor l'Uffizi da construcziun bassa è tut ì tenor plan. Cun custs da radund 210 millliuns francs è la construcziun restada en il buget e tiers è ella anc stada a fin in zic pli baud che planisà.
Sfidas hai tuttina dà da surmuntar. Tenor Roger Stäubli, il mainaproject, saja ina sfida stada l'aua sutterana ch'il tunnel traversa sin in tschancun curt suenter l'entrada a Küblis/Dalvazza. Sin quai tschancun hajan ins stuì bajegiar tut uschia che l'aua na possia betg entrar.
La segunda sfida è tenor Stäubli stada in tschancun da crappa lucca ch'era da surmuntar en la regiun dal Schanielatobel. Per garantir la segirtad dals lavurers han ins en in emprim pass construì sc'ina stgaffa enturn il profil dal tunnel e silsuenter chavà or la crappa lucca.
RR actualitad 17:00